สวัสดีค่ะ หนูเป็นประจำเดือนครั้งล่าสุดวันที่ 6 พ.ค. 64 แล้ววันที่ 13 และ วันที่15 ได้มีเพศสัมพันธ์กับแฟนแบบป้องกันและหลั่งนอกค่ะ ช่วงวันที่1 ก.ค จนถึงวันที่นี้วันที่6 ก.ค มีอาการเครียดและวิตกกังวลหนักมากเลยค่ะ เพราะประจำเดือนยังไม่มาซักที เมื่อวันที่ 4 ก.ค ได้มีเพศสัมพันธ์อีกครั้งแบบป้องกัน และช่วงเช้าได้ซื้อที่ตรวจครรภ์มาตรวจ ขึ้น1ขีดค่ะ แต่พอผ่านไปหลายชม มันขึ้นเพิ่ม2 ขีดแบบจางมากๆ จนวันนี้วันที่6 ก.ค. ตอนเช้าได้ตรวจครรภ์อีกครั้ง ขึ้น1ขีดค่ะ หนูกลัวว่าจะท้อง เพราะประจำเดือนยังไม่มาซักที ที่มันไม่มาเกิดจากความเครียดใช่ไหมคะ และหนูจะท้องไหมคะ
สวัสดีค่ะ หากประจำเดือนมาวันที่ 6 พ.ค. แล้วได้มีเพศสัมพันธ์ในวันที่ 13, 15 พ.ค. เท่ากับมีเพศสัมพันธ์ในวันที่ 8 และ 10 นับจากวันแรกที่มีประจำเดือนมา ถือว่าเลยระยะปลอดภัยไปแล้ว โอกาสที่จะตั้งครรภ์นั้นมีได้ แต่หากได้ใช้ถุงยางอนามัย ร่วมกับการหลั่งนอก โอกาสในการตั้งครรภ์ก็ถือว่ามีน้อยอยู่ค่ะทั้งนี้ หากประจำเดือนยังไม่มา แล้วได้ตรวจหาการตั้งครรภ์ในวันที่ 4 และ 6 ก.ค. แล้วพบขึ้น 1 ขีด ก็แสดงว่าไม่ได้มีการตั้งครรภ์เกิดขึ้นจากการมีเพศสัมพันธ์ในวันที่ 13 และ 15 พ.ค. ค่ะ ส่วนการที่ตั้งแผ่นตรวจทิ้งไว้นานหลายชั่วโมง แล้วพบขึ้น 2 ขีดจางๆ ถือเป็นผลจากรอยระเหยของปัสสาวะ ไม่ใช่จากการตั้งครรภ์ค่ะ และในการอ่านผลตรวจนั้น ต้องอ่านภายในไม่เกิน 5 นาที หากตั้งทิ้งไว้นาน ก็ย่อมขึ้น 2 ขีดได้ค่ะดังนั้น การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น แนะนำควรรอประจำเดือนต่อไปก่อนค่ะอย่างไรก็ตาม การมีเพศสัมพันธ์อีกครั้งในวันที่ 4 ก.ค. ถือว่าเร็วไปที่จะตรวจพบการตั้งครรภ์ในวันนี้ได้ ดังนั้น หากผ่านไปอีก 2 สัปดาห์ ประจำเดือนยังคงไม่มา ก็ควรตรวจหาการตั้งครรภ์ซ้ำดูอีกครั้งค่ะ